които като единици за наблюдение се интервюират най-много две произволно избрани лица на възраст от 18 до 69 години на домакинство. Представя се надлежна обосновка, ако се интервюират повече от две лица на домакинство.
 3. Интервютата с упълномощено лице се избягват, когато това е възможно.
 Член 5
 Референтни периоди и референтни дати
 1. Референтният период, за който се събират данни за участието в образование и обучение, е периодът от 12-те месеца преди интервюто. Събираните по други теми данни се отнасят за ситуацията към референтната дата, освен ако за дадена променлива е посочено друго.
 2. Възрастта на лицето е възрастта в навършени години към референтната дата.
 Член 6
 Изисквания по отношение на извадките
 Събирането на данни се основава на представителни на национално равнище случайни извадки. Размерът на извадката се определя в съответствие с изискванията за точност за областта на образованието и обучението, посочени в приложение II към Регламент (ЕС) 2019/1700.
 Член 7
 Избор на случаен принцип на дейности за неформално учене
 1. За респондентите, участващи в повече от пет дейности за неформално учене, се избират на случаен принцип пет от тези дейности, за да се събере информация за вида, основния статут на активност при започването на дейността, целта и финансирането от работодателя.
 2. За респондентите, участващи в повече от две дейности за неформално учене, се избират две от тези дейности (означени в приложението с NFERAND1 и NFERAND2), за да се събере подробна информация. Тези две дейности се избират на случаен принцип измежду дейностите, за които се събира информация за вида, основния статут на активност при започването на дейността, целта и финансирането от работодателя.
 Член 8
 Периоди и методи за събиране на данни
 1. Интервютата за събиране на информация за областта на образованието и обучението се провеждат на всеки 6 години между 1 юли и 31 март. Първият период за провеждане на интервютата започва на 1 юли 2022 г.
 2. Когато е възможно, националният период на събиране на данни не надвишава 6 месеца.
 3. Данните се събират с компютърно подпомагани методи, като например компютърно подпомагани персонални интервюта (CAPI), компютърно подпомагани телефонни интервюта (CAТI) и компютърно подпомагани онлайн интервюта (CAWI). За всяко изключение се представя надлежна обосновка.
 Член 9
 Общи стандарти за претегляне
 1. Референтната съвкупност за претегляне е съвкупността (действителна или по оценки) на лицата на възраст от 18 до 69 години с обичайно местопребиваване в частни домакинства.
 2. Тегловните коефициенти за физическите лица се изчисляват, като се вземат предвид вероятността за включване в извадката и надеждни външни данни за разпределението на изследваната съвкупност по пол, възрастови групи (18—24, 25—34, 35—54, 55—69) и завършена образователна степен (нива 0—2, 3—4 и 5—8 по ISCED). Когато е възможно, се вземат предвид и други характеристики, като основен статут на активност, професия и регион.
 Член 10
 Формати за предаване на информацията
 1. Държавите членки предават на Комисията (Евростат) в електронен формат микроданни, които съответстват на определените в приложението технически характеристики на променливите.
 2. Държавите членки проверяват предварително микроданните преди предаването им и спазват правилата за валидиране в съответствие с характеристиките на микроданните по отношение на кодирането